Forslag til endring av sideutdanning i spesialistutdanningen

Spesialistutdanningen for leger ble fra og med 1. mars 2019 endret slik at man nå skal oppnå helt definerte læringsmål gjennom ulike læringsaktiviteter. Tid er egentlig underordnet i den nye ordningen, men del1 skal normalt kunne utføres på halvannet år inkludert læringsaktiviteter i allmennmedisin. Hele spesialitetsløpet er på minimum 6,5 år.

# Læringsmål 137, 138, 139

### Kliniske avgjørelser og prioriteringer i daglig klinisk arbeid **ITR 139**

LÆRINGSMÅL: Kunne foreta selvstendige kliniske avgjørelser og prioriteringer i daglig klinisk arbeid i en klinisk avdeling i relevant spesialitet.

### Ta opp relevant anamnese - håndtere vanlige problemstillinger **ITR 138**

LÆRINGSMÅL: Selvstendig kunne ta opp relevant anamnese og håndtere vanlige problemstillinger i en klinisk avdeling i relevant spesialitet.

### Klinisk håndtering av pasienter **ITR 137**

LÆRINGSMÅL: Ha kunnskap om og erfaring med klinisk håndtering av pasienter i en relevant klinisk spesialitet.

## Hva ønsker vi å oppnå med 6 måneder sideutdanning som læringsaktivitet?

«Dannelse»? Forståelse for immunologi/transfusjonsmedisins plass i klinisk hverdag? Erfaring med praktisk anvendelse av immunologi/blodtransfusjon/transplantasjon? Se tingene fra klinikers side?

Hvor får en erfaring fra?

Relevant klinisk spesialitet er Barnekirurgi, Barnesykdommer, Blodsykdommer, Bryst- og endokrinkirurgi, Endokrinologi, Fordøyelsessykdommer, Fødselshjelp og kvinnesykdommer, Gastroenterologisk kirurgi, Generell kirurgi, Geriatri, Hjertesykdommer, Indremedisin, Infeksjonssykdommer, Karkirurgi, Lungesykdommer, Maxillofacial kirurgi, Nevrokirurgi, Nevrologi, Nyresykdommer, Onkologi, Ortopedisk kirurgi, Plastikkkirurgi, Revmatologi, Thoraxkirurgi, Urologi, Øre-nese-halssykdommer.

Det er med andre ord svært mange ulike kliniske settinger der erfaringene nødvendigvis blir svært ulik.

## Hva er realitetene i dagens 6 måneders sideutdanning?

Kandidater er lite attraktive for kliniske avdelinger, det er vanskelig å skaffe ledige vikariater til tross for interne avtaler. Arbeidet man får utføre er lite relevant for vår spesialitet: «journal slave», «alene i en poliklinikk», «en kommer lite til», «blir gående i primærvakt i akuttmottak».

## Læringsmålene er dekket i LIS1 delen

Under LIS1 delen av spesialistutdanningen skal 19 generelle kliniske læringsmål oppnås i tillegg til 26 i kirurgi og indremedisin. I realiteten kan alle de tre læringsmålene 137 – 139 i vår spesialitet klart oppfylles i gjennom Del1 av spesialiseringen. Med andre ord dublerer vi læringsmål fra tidligere i utdanningen.

## Forslag til endring

Årsmøtet ber Spesialitetskomiteen endre læringsmålene 137-139, og gjøre disse mer konkrete i forhold til hva man ønsker at en spesialistkandidat i faget skal tilegne seg ved tjeneste i annen klinisk avdeling.

For eksempel: «Kunne utføre identitetskontroll før transfusjon av blodprodukter». «Selvstendig kunne ta opp en allergologisk anamnese og iverksette målrettet utredning». «Selvstendig kunne foreslå relevant immunologisk utredning av eldre pasient med infeksjonstendens». Kunne ta opp en autoimmunologisk anamnese og foreslå utredning av Sjögrens syndrom». «Kunne vurdere transfusjonsbehov hos leukemipasienter». «Kunne gi behandlingsalternativer for Systemisk Lupus erytematosus»